РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 8 / 04.03.2021г.

ИЗБОРИ ЗА НАРОДНО СЪБРАНИЕ

На 04 МАРТ 2021 г. от 18:00 часа се проведе заседание на Районната избирателна комисия Благоевград, при следния

 Д н е в е н р е д:

1. Проекти на решения
* Постъпила жалба с вх. №151 от 04.03.2021 г. и жалба с вх. 154 от 04.03.2021 г.

 2. Разни.

ПРИСЪСТВАХА:

Мартин Бусаров, Йордан Симонски, Вилислав Балев, Галена Манова-Узунова, Елена Панчева, Антоанета Богданова, Стоян Терзийски, Антоанета Кръстева, Тина Кълбова, Валентин Бошкилов, Емилия Десподска, Иван Бусаров, Мартин Бориков, Мустафа Сирачки, Живко Янев, Светослава Тезриянова-Михайлова, Емил Тодоров.

ОТСЪСТВАХА: Стоян Христов, Мартин Лалев

Заседанието бе открито в 18:00 ч. и председателствано от Мартин Бусаров - председател на комисията.

Мартин Бусаров:

Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред , моля да гласува.

Гласували 17 членове, от които» ЗА» 17 , » ПРОТИВ» няма.

Дневният ред е приет.

По точка 1 от дневния ред

М.Бусаров:

Колеги, имаме постъпила жалба с вх. №151 от 04.03.2021 г. и постъпила жалба с вх. 154 от 04.03.2021 г. Първата жалба с вх. № 151 от 04.03.2021 г. е с характер на сигнал, сигнализират ни, че има явна фактическа грешка в едно от нашите решения с № 55-НС/02.03.2021 г. Допусната е техническа грешка в 4 абзац на това решение.

В залата влиза Мартин Лалев, членовете стават 18.

Изписали сме, че след като констатира, че Коалиция Демократична България-обединение е регистрирана за участие в изборите за народни представители на 04.04.2021 г. с решение № 2007 на Централната избирателна комисия, реално следва да се чете, след като констатира, че патриотична коалиция ,,Воля и НФСБ” е регистрирана за участие в изборите на 04.04.2021 г. с Решение № 2007-НС/10.02.2021 г. на Централната избирателна комисия. Решението се отнася за кандидатската листа на Патриотичната коалиция ,,ВОЛЯ и НФСБ”. За тази техническа грешка ни сигнализират с докладвания от мен преди това сигнал. При вторичната проверка, която направихме на имената на кандидатите по листите, в същото решение с № 3 сме записали Красимир Георгиев Шопов, а той се казва Красимир Георгиев Станков. Така, че предлагам Ви жалбата и сигнала да останат за сведение и да вземем Решение за поправка на явна техническа грешка.

**Мартин Бусаров: Колеги предлагам Ви проект за решение с №66-НС/04.03.2021 г.**

РЕШЕНИЕ
 № 66-НС
Благоевград, 04.03.2021

ОТНОСНО: поправка на техническа грешка в Решение №55-НС/02.03.2021 г. на РИК 01 Благоевград относно Предложение за регистрация на кандидати за народни представители в изборите за Народно събрание на 04 април 2021 г. в изборен район 01-Благоевградски.

    На основание чл. 72, ал. 1, т. 1 във връзка с чл. 72, ал. 1, т. 8  от Изборния кодекс и във връзка с решение №  1999-НС от  09.02.2021 г. на Централната избирателна комисия, при спазване на законоустановения кворум, Районната избирателна комисия-Благоевград

**РЕШИ:**

1. Допуска поправка  на техническа грешка в Решение №55-НС/02.03.2021 г. на РИК 01 Благоевград относно Предложение за регистрация на кандидати за народни представители в изборите за Народно събрание на 04 април 2021 г. в изборен район 01-Благоевградски, като вместо текста „С оглед на горното и след като констатира, че Коалиция „Демократична България-обединение“ е регистрирана за участие в изборите за народни представители на 04 април 2021 г. с Решение № 2007-НС/10.02.2021 г. на Централната избирателна комисия“, следва да се чете : „С оглед на горното и след като констатира, че Коалиция „ПАТРИОТИЧНА КОАЛИЦИЯ – ВОЛЯ И НФСБ“ е регистрирана за участие в изборите за народни представители на 04 април 2021 г. с Решение № 2040-НС/12.02.2021 г. на Централната избирателна комисия“

1. Допуска поправка  на техническа грешка в Решение №55-НС/02.03.2021г. на РИК 01 Благоевград относно Предложение за регистрация на кандидати за народни представители в изборите за Народно събрание на 04 април 2021 г. в изборен район 01-Благоевградски, като в текста в т.2 вместо „3. Красимир Георгиев Шопов, ЕГН: \*\*\*\*\*\*\*\*\*\*“ следва да се чете „3. Красимир Георгиев Станков, ЕГН: \*\*\*\*\*\*\*\*\*\*“.

Решението бе взето единодушно в 18,15 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Мартин Бусаров: Докладвам Ви следващата, постъпила в 16:20 ч. на 04.03.2021 г. в РИК 01- Благоевград. Жалбата е депозирана чрез РИК до ЦИК, отнася се за наше Решение с №20-НС/01.03.2021 г. за състава на СИК в община Благоевград.

От залата излиза Светослава Терзиянова - Михайлова, членовете стават 17.

Жалбата е от Партия ,,Атака”, чрез упълномощен представител Георги Борисов Ковачки, със следния текст: Уважаеми дами и господа, в законоустановения срок обжалвам пред Вас решение №20-НС/01.03.2021 г. на РИК 01, с което лишавате представители от Партия ,,Атака” в СИК Благоевград. Моля да отмените решението, което е незаконосъобразно.

Знаете как процедира РИК в тези случаи. Утре сутринта дежурните членове на РИК – Тина Кълбова и Мустафа Сирачки, следва да комплектоват преписката по жалбата и да я изпратят по електронната поща на ЦИК. Знаете, че жалбата трябва да бъде придружена с кратко становище от РИК по взетото решение.

Предлагам нашето становище да бъде, че жалбата е неоснователна, спазили сме квотното разпределение, което е пристигнало от Кмета и считаме, че Партия ,,Атака” нямат право самостоятелно да участват с представители в изборите, а само като част от Коалиция ,,Обединени патриоти - НФСБ, АТАКА и ВМРО”.

В залата влиза Светослава Терзиянова - Михайлова, членовете стават 18.

Следва да окомплектовате преписката, сканирате жалбата и нашето решение с №20-НС/01.03.2021 г., придружено със становището, което ще бъде изготвено сега след заседанието, заедно с цялата преписка по оспореното решение - протокола, предложението на кмета, т.е. документите, които са ни изпратили в папката от консултацията при кмета, като цялата преписка я изпращате по имейл на ЦИК. На хартия ще се консултирам утре дали ще я изпратим веднага или само по имейл, тъй като ще се забави във времето, ако трябва да я пуснем и на хартия.

По точка 2 от дневния ред.

Мартин Бусаров: Колеги, по входящия регистър трябва да Ви докладвам някои неща за това, което е пристигнало в РИК 01 – Благоевград. Продължават да пристигат до нас и до РЗИ списъци със желаещите да се ваксинират, препращаме ги своевременно, прозвъняваме по телефони, надявам се хората, които желаят, да се ваксинират.

 Това, на което искам да Ви обърна внимание, е че започват да пристигат предложения за промени в съставите на СИК. Следва да си проверим публикувани ли са приложение № 1 на страницата на всяка община, за която сме отговорници като членове на РИК, след като са произнесени решенията. Ще Ви помоля да си направите на всяка община по една таблица, с имената на членовете, които са назначени, с кое решение са назначени, с кой вх. № влизат предложенията за промени, и съответно от коя партия са и за следващо заседание на РИК, което е във вторник, където има предложения за промени, да предложите на заседанието проект на решение с отразените промени в СИК, по приложение № 1, като се обърнете към съответния АЙ-ти специалист в удобно за Вас време. Дежурните членове на РИК имат задължение да се подписват като постъпят съответните документи.

Колеги, изчерпахме дневния ред. Закривам заседанието на РИК

Председател : Секретар:

Мартин Бусаров Галена Манова - Узунова

====================================================================